**Brontën sisarukset** (kirjoitusmuotona myös **Bronten sisarukset**; ransk. *Les Sœurs Brontë*) on vuonna 1979 ensi-iltansa saanut André Téchinén ohjaama ranskalainen elämäkerrallinen draamaelokuva, jonka pääosia näyttelevät Isabelle Adjani, Marie-France Pisier ja Isabelle Huppert. Elokuva kertoo nimensä mukaisesti kuuluisista englantilaisista Brontën sisaruksista: Emilystä (1818–1848), Charlottesta (1816–1855), Annesta (1820–1849) ja Branwellista (1817–1848), jota näyttelee Pascal Greggory. André Téchiné laati elokuvan käsikirjoituksen yhteistyössä Pascal Bonitzerin ja Jean Gruaultin kanssa. Elokuvan tuottajina olivat Yves Gasser, Klaus Hellwig ja Yves Peyrot.

*Brontën sisarukset* kilpaili vuoden 1979 Cannesin elokuvajuhlilla, missä André Téchiné oli ehdokkaana pääkilpailussa parhaan elokuvan Kultaisen palmun saajaksi. Elokuva sai kaksi César-ehdokkuutta parhaasta kuvauksesta (Bruno Nuytten) ja leikkauksesta (Claudine Merlin).

Juoni
-----

*Brontën sisarukset* sijoittuu Englannin Yorkshireen ja kertoo englantilaisista kirjailijasisarista, Emilystä (Isabelle Adjani), Charlottesta (Marie-France Pisier) ja Annesta (Isabelle Huppert), ja heidän vaikeasta suhteestaan ongelmalliseen veljeensä Branwelliin (Pascal Greggory). Elokuva alkaa vuodesta 1834, jolloin 17-vuotias Branwell maalaa sisaristaan kuuluisan muotokuvan. Sittemmin elokuva seuraa sisarusten yksinäistä ja karua elämää. Elokuva päättyy vuoteen 1852, jolloin nyt kuuluisaksi noussut kirjailija Charlotte on sisaruksistaan ainoa, joka on vielä elossa.

Näyttelijät
-----------

|  |  |  |
| --- | --- | --- |
|  Isabelle Adjani  | … |  Emily Brontë
  |
|  Marie-France Pisier  | … |  Charlotte Brontë
  |
|  Isabelle Huppert  | … |  Anne Brontë
  |
|  Pascal Greggory  | … |  Branwell Brontë
  |
|  Patrick Magee  | … |  Patrick Brontë
  |
|  Hélène Surgère  | … |  rouva Robinson
  |
|  Roland Bertin  | … |  Arthur Bell Nicholls
  |
|  Alice Sapritch  | … |  Elizabeth Branwell
  |
|  Xavier Depraz  | … |  Constantin Héger
  |
|  Adrian Brine  | … |  herra Robinson
  |
|  Julian Curry  | … |  George Murray Smith
  |
|  Renée Goddard  | … |  Tabitha "Tabby" Aykroyd
  |
|  Jean Sorel  | … |  Joseph Bentley Leyland
  |
|  Roland Barthes  | … |  William Makepeace Thackeray
  |

Tuotanto
--------

*Brontën sisaruksien* kuvaukset alkoivat 3. heinäkuuta 1978 ja päättyivät 17. syyskuuta 1978. Elokuva kuvattiin Britanniassa, Yorkshire ja Humberin hallintoalueella Englannissa. Elokuvan tuotantoyhtiöinä olivat Action Films, Gaumont ja France 3.

Julkaisu
--------

*Brontën sisarukset* sai ensi-iltansa Ranskassa 9. toukokuuta 1979 ja Suomessa 31. elokuuta 1979. Elokuvan teatterilevittäjinä olivat Ranskassa Gaumont ja Suomessa Magna-Filmi. Elokuva keräsi Ranskassa teatterikierroksensa aikana 695 446 katsojaa ja oli vuoden 1979 48. katsotuin elokuva. Elokuva oli Suomessa 125. katsotuin elokuva 11 267 hengen katsojamäärällään vuonna 1979.

*Brontën sisarukset* julkaistiin DVD:lle ja blu-raylle Ranskassa 16. toukokuuta 2012 ja Yhdysvalloissa 30. heinäkuuta 2013.

Lähteet
-------

1. 1 2 3 4 5 6 7  Soeurs Brontë, Les (1978) *elonet.fi*. Elonet. Viitattu 7.6.2017. (suomeksi)
2. 1 2 3 4 5 6 7 8  LES SOEURS BRONTË *allocine.fr*. AlloCiné. Viitattu 7.6.2017. (ranskaksi)
3. 1 2 3 4 5  Les Soeurs Brontë (1978) André Téchiné *cinema.encyclopedie.films.bifi.fr*. Ciné-Ressources. Viitattu 7.6.2017. (ranskaksi)
4. 1 2  Les Sœurs Brontë *unifrance.org*. UniFrance. Viitattu 7.6.2017. (ranskaksi)
5. ↑  LES SŒURS BRONTE *jpbox-office.com*. JP’s Box-Office. Viitattu 7.6.2017. (ranskaksi)
6. ↑  Suomen katsotuimmat elokuvat vuonna 1979 *elokuvauutiset.fi*. Elokuvauutiset. Viitattu 7.6.2017. (suomeksi)
7. ↑  Les Soeurs Bronte (1979) *allmovie.com*. Allmovie. Viitattu 7.6.2017. (englanniksi)

Aiheesta muualla
----------------

* *Brontën sisarukset* Internet Movie Databasessa. (englanniksi)
* *Brontën sisarukset* Elonetissä.
* *Brontën sisarukset* AllMoviessa. (englanniksi)
* *Brontën sisarukset* AlloCinéssä (ranskaksi)
* *Brontën sisarukset* UniFrancessa (ranskaksi)
* *Brontën sisarukset* JP’s Box-Officessa (ranskaksi)